
	1.
	Informatīvais ziņojums
FMZin_15032022_AFCOS 
	Iebildums (ĢP - 28.03.2022.)
1.Ievērojot, ka 2022.gada 24.martā ir pieņemts EPPO ikgadējais ziņojums, piedāvājam izteikt informatīvā ziņojuma D daļas "Informatīvais pārskats un statistikas dati par 2021.gadā saņemtajiem iesniegumiem par iespējamām krāpnieciskām un citām nelikumīgām darbībām ES fondu ietvaros, kā arī sadarbību ar OLAF un citām Eiropas institūcijām" D.1. sadaļas "Izmeklēšanas iestādēs saņemto iesniegumu un kriminālporcesu statistika" (15.lapā) pirmās rindkopas otro teikumu šādā redakcijā:
"EPPO statistikas dati par EPPO saņemtajiem iesniegumiem un lietvedībā esošajiem kriminālprocesiem apkopoti ikgadējā ziņojumā Eiropas Parlamentam un dalībvalstu parlamentiem".

2. Ievērojot, ka minētā ziņojums D.1. sadaļās "Izmeklēšanas iestādēs saņemto iesniegumu un kriminālprocesu statistika" (15.lapā) otrās rindkopas otrajā teikumā norādītā informācija neatbilst faktiskajai situācijai par EPPO lietvedībā esošajiem kriminālprocesiem, piedāvājam izteikt otrās rindkopas otro teikumu šādā redakcijā:
"2021.gadā EPPO pārņēma 3 no Valsts policijā 2021.gadā uzsāktajiem kriminālprocesiem, bet kopumā EPPO lietvedībā 2021.gadā bija 7 kriminālprocesi par iespējamām krāpnieciskām darbībām ES fondu ietvaros".
Piedāvātā redakcija
-
	Ņemts vērā
Informatīvais ziņojums precizēts atbilstoši norādītajai informācijai, ņemot vērā aktālākos datus par EPPO rīcībā esošajiem kriminālprocesiem (24.03.2022. EPPO ikgadējais ziņojums).

Ziņojuma precizētā redakcija: 

D.1. Izmeklēšanas iestādēs saņemto iesniegumu un kriminālprocesu statistika
      Kopumā 2021.gadā Latvijas tiesībsargājošās iestādes sniedza informāciju par  11 iesniegumiem  (3 no iesniegumiem saņemti 2020.gadā un iepriekš netika iekļauti šajā ziņojumā) saistībā ar iespējamām krāpnieciskām un citām nelikumīgām darbībām ES fondos. EPPO statistikas dati par EPPO saņemtajiem iesniegumiem un lietvedībā esošajiem kriminālprocesiem apkopoti ikgadējā ziņojumā Eiropas Parlamentam un dalībvalstu parlamentiem.
     2021.gadā Valsts policija saņēma 4 iesniegumus Galvenās kriminālpolicijas pārvaldes Ekonomisko noziegumu apkarošanas pārvaldē un 3 iesniegumi tika saņemti Valsts policijas reģionālajās pārvaldēs. 2021.gadā EPPO pārņēma 3 no Valsts policijā 2021.gadā uzsāktajiem kriminālprocesiem, bet kopumā EPPO lietvedībā 2021.gadā bija 7 kriminālprocesi par iespējamām krāpnieciskām darbībām ES fondu ietvaros. 

 
	-

	2.
	Informatīvais ziņojums
FMZin_15032022_AFCOS 
	Iebildums (KP - 03.04.2022.)
Konkurences padome (turpmāk – KP) ir izskatījusi Finanšu ministrijas Eiropas Savienības finanšu interešu aizsardzības koordinācijas padomes sekretariāta (AFCOS) informatīvo ziņojumu par veiktajiem krāpšanas apkarošanas un Eiropas Savienības finanšu interešu aizsardzības pasākumiem 2021.gadā (turpmāk - Ziņojums) un atbalsta tā tālāku virzību. Vienlaicīgi KP lūdz precizēt C.1.1. nodaļā sniegto informāciju. Attiecībā uz Ziņojumā minēto (C.1.1. nodaļā) “būvnieku karteļa lietu”, norādām, ka KP minētajā lēmumā vērtēja pasūtītāja lomu, taču nekonstatēja tādus pierādījumus, kas liecinātu par to, ka pasūtītājs būtu vērtējams kā karteļa dalībnieks (karteļa atbalstītājs), līdz ar to minētā lēmuma ietvaros KP nekonstatēja pasūtītāju atbildību un līdz ar to nepiemēroja sodu pasūtītājiem.

 
Piedāvātā redakcija
 
	Ņemts vērā
Ziņojuma C.1.1.. sadaļa precizēta šādā redakcijā:
Saskaņā ar Konkurences padomes pausto viedokli AFCOS padomes sēdē “būvnieku karteļa lietā” īstermiņa zaudējumi, piemērojot notiesājošus spriedumus, atmaksāsies ilgtermiņā, sniedzot ieguvumus un uzlabojot konkurences aspektus tirgū. Konkurences padome minētajā lēmumā vērtēja pasūtītāja lomu, taču nekonstatēja tādus pierādījumus, kas liecinātu par to, ka pasūtītājs būtu vērtējams kā karteļa dalībnieks (karteļa atbalstītājs), līdz ar to minētā lēmuma ietvaros KP nekonstatēja pasūtītāju atbildību un līdz ar to nepiemēroja sodu pasūtītājiem. Lai turpmāk izvairītos no iespējamiem konkurences pārkāpumiem, būtu nepieciešams stiprināt pasūtītāja atbildību, kā arī iepirkumu vidi padarīt caurspīdīgāku. Turklāt, būtiska loma ir prevencijai un uzņēmumu reputācijas risku nozīmīgumam, lai atturētu no tāda veida vienošanām nākotnē. Attiecībā uz ietekmi ES fondu projektu līgumos, CFLA turpina darbu pie lietas seku izvērtēšanas.

